CELEX: 62009CA0025
Language: da
Date: 2010-02-25 00:00:00
Title: Sag C-25/09: Domstolens dom (Femte Afdeling) af 25. februar 2010 — Sió-Eckes Kft. mod Mezőgazdasági és Vidékfejlesztési Hivatal Központi Szerve (anmodning om præjudiciel afgørelse fra Fővárosi Bíróság (Republikken Ungarn)) (Fælles landbrugspolitik — forordning (EF) nr. 2201/96 — den fælles markedsordning for forarbejdede frugter og grøntsager — forordning (EF) nr. 1535/2003 — støtteordningen for forarbejdede frugter og grøntsager — forarbejdede produkter — ferskner i sukkerlage og/eller naturlig frugtsaft — færdigvarer)

17.4.2010   
            
            
               DA
            
            
               Den Europæiske Unions Tidende
            
            
               C 100/7
            
         Domstolens dom (Femte Afdeling) af 25. februar 2010 — Sió-Eckes Kft. mod Mezőgazdasági és Vidékfejlesztési Hivatal Központi Szerve (anmodning om præjudiciel afgørelse fra Fővárosi Bíróság (Republikken Ungarn))
   (Sag C-25/09) (1)
   
   (Fælles landbrugspolitik - forordning (EF) nr. 2201/96 - den fælles markedsordning for forarbejdede frugter og grøntsager - forordning (EF) nr. 1535/2003 - støtteordningen for forarbejdede frugter og grøntsager - forarbejdede produkter - ferskner i sukkerlage og/eller naturlig frugtsaft - færdigvarer)
   2010/C 100/10
   Processprog: ungarsk
   
      Den forelæggende ret
   
   Fővárosi Bíróság
   
      Parter i hovedsagen
   
   
      Sagsøger: Sió-Eckes Kft.
   
      Sagsøgt: Mezőgazdasági és Vidékfejlesztési Hivatal Központi Szerve
   
      Sagens genstand
   
   Anmodning om præjudiciel afgørelse — Fővárosi Bíróság — fortolkning af artikel 2, stk. 1, i Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (EFT L 297, s. 29), artikel 2, nr. 1, i Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (EFT L 218, s. 14), og af artikel 3 i Kommissionens forordning nr. 2320/89 af 28. juli 1989 om minimumskvalitetskrav til ferskner i sukkerlage eller naturlig frugtsaft, hvortil der kan ydes producentstøtte (EFT L 220, s. 54) — ferskenpulp fremstillet inden for rammerne af støtteordningen for forarbejdede frugter og grøntsager — anvendeligheden af denne støtteordning på ferskenprodukter, som ikke er forarbejdet i overensstemmelse med de præsentationsformer, der er fastsat i forordning (EØF) nr. 2320/89, og på halvfabrikata, der fremkommer som resultat af de forskellige produktionsstadier, og som er bestemt til at skulle forarbejdes yderligere
   
      Konklusion
   
   
               1)
            
            
               Artikel 2, stk. 1, i Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager, som ændret ved Kommissionens forordning (EF) nr. 386/2004 af 1. marts 2004, skal fortolkes således, at et produkt, der dels henhører under en af de KN-koder, som er anført i denne forordnings bilag I, som ændret, herunder KN-koden 2008 70 92, og som dels opfylder definitionen af »ferskner i sukkerlage og/eller naturlig frugtsaft« i henhold til nævnte forordning, sammenholdt med Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager, som ændret ved forordning nr. 386/2004, og med Kommissionens forordning (EØF) nr. 2320/89 af 28. juli 1989, der fastsætter minimumskvalitetskrav til ferskner i sukkerlage og/eller naturlig frugtsaft, hvortil der kan ydes producentstøtte, som ændret ved Kommissionens forordning (EF) nr. 996/2001 af 22. maj 2001, er støtteberettiget under støtteordningen efter denne bestemmelse.
            
         
               2)
            
            
               Det produkt, der fremkommer som resultat efter de forskellige stadier i forarbejdningen af ferskner, kan anses for færdigvare i henhold til forordning nr. 2201/96 og nr. 1535/2003, som ændret, forudsat at produktet fremviser de kendetegn, der er fastsat i artikel 2, nr. 1), i forordning nr. 1535/2003, som ændret.
            
         
      (1)  EUT C 82 af 4.4.2009.